Lipnicovité

thumb
Lipnicovité (Poaceae; starší názov trávy – Graminae sa stále používa v USA) je čeľaď rastlín z radu lipnicotvarých.

Je to morfologicky aj biologicky vyhranená čeľaď s vyše 400 rodmi a takmer 10 000 druhmi (iné zdroje 600 rodmi a vyše 6 000 druhmi). Sú to jednoročné až trváce rastliny. Sú rozšírené po celom svete a majú pre človeka rozhodujúci význam ako základ pestovania obilnín a krmovín. S výnimkou bambusu ide o byliny s valcovitými stonkami (steblami), ktoré sú článkované, v kolienkach delené priečnymi prepážkami, duté (výnimky: cukrová trstina, kukurica); listy objímajú steblo a sú dlhé a úzke, väčšinou sú striedavé so súbežnou žilnatinou a bývajú rozlíšené na čepeľ a pošvu. Zatváravé bunky prieduchov majú netypický činkovitý tvar.

Nevýrazné kvety sú usporiadané v klasoch, metlinách alebo stiahnutých metlinách, majú tri tyčinky, jeden piestik s dvomi perovitými bliznami a zvonka sú kryté plievočkou, plevicou a vonkajšími (čiže spodnými) plevami. Po opelení vetrom stena jediného semenníka (osemenie) zrastá s oplodím a vytvára plod tráv, zrno (caryopsis). Z jedného zrna môže vyrásť odnožovaním niekoľko stebiel.

Väčšina druhov obilnín bola vypestovaná z planých tráv juhozápadnej Ázie. Oproti rozpadavému vretenu klasov planých druhov zostáva pri kultúrnych obilninách klas vcelku a zrná sa uvoľňujú z pliev, plevíc a plievočiek až mlátením.

Lipnicovité súvisia morfologicky s Commelinales.

 Systém 
Podľa APG (2006), Grass Phylogeny Working Group (2005) a  sa delí takto:

 rod Gynerium – zaraďované aj ako skupina Gynerieae pod prosovaté
 rod Eriachne – zaraďované aj ako skupina Eriachneae pod prosovaté
 podčeľaď Anomochlooideae
 podčeľaď Pharoideae
 podčeľaď Puelioideae
 podčeľaď vlastné lipnicovaté (Pooideae)
 podčeľaď bambusovaté (Bambusoideae)
 podčeľaď Ehrhartoideae (= Oryzaceae)
 podčeľaď Centothecoideae – zaraďované aj ako skupiny Centotheceae a Thysanolaeneae pod prosovaté
 podčeľaď prosovité (prosovité trávy) (Panicoideae)
 podčeľaď Aristidoideae
 podčeľaď Danthonioideae
 podčeľaď Arundinoideae
 podčeľaď Chloridoideae
 podčeľaď Micrairoideae (rod Micraira)

Staršie delenie podľa :
 hybridný rod Ammocalamagrostis
 rod Apera
 rod Buchloe
 hybridný rod Calammophila
 rod Catapodium
 rod Corynephorus
 rod Desmazeria
 hybridný rod Festulpia
 rod Gigantochlora
 rod Hordelymus
 rod Hygroryza
 rod Ischaemum
 rod Mibora
 rod Nassella (Trinius)
 rod Parapholis
 rod Psamma
 rod Rhynchelytrum
 rod Scleropoa
 rod Sinarundinaria
 rod Stenotaphrum
 podčeľaď bambusovaté (Bambusoideae)
 podčeľaď vlastné lipnicovaté (Pooideae) – vrátane prosovitých tráv

Staršie delenie podľa ‘Watson, L., and Dallwitz, M.J. 1992 onwards. The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references.  (1998) :
 podčeľaď Stipoideae
 podčeľaď vlastné lipnicovaté (Pooideae)
 podčeľaď bambusovaté (Bambusoideae)
 podčeľaď Centothecoideae
 podčeľaď Arundinoideae
 podčeľaď Chloridoideae
 podčeľaď prosovaté (prosovité trávy) (Panicoideae)

Tradičné delenie na Slovensku:
 podčeľaď bambusovaté (Bambusoideae)
 podčeľaď vlastné lipnicovaté (Pooideae)
 podčeľaď prosovaté (prosovité trávy) (Panicoideae) – zaraďované aj pod vlastné lipnicovité (napr. tu vyššie rastliny)

 Iné projekty